ஞாயிற்றுக்கிழமை என்றாலே நாவுக்கு ருசியாய் அசைவம் சாப்பிடுவது என்பது வழக்கமாகி விட்டது.இன்றும் அப்படித்தான்.நாமக்கல்லில் அசைவம் தேடி பயணித்தோம்.மாலை வேளைகளில் பரமத்தி ரோடு, திருச்சி ரோடு, சேலம் ரோடு, திருச்செங்கோடு ரோடு, துறையூர் ரோடு, மோகனூர் ரோடு, சேந்தமங்கலம் ரோடு என பல ரோடுகளிலும் பீஃப் என்பது கொடிகட்டிப் பறக்கும்.ஆனால் காலை வேளைகளில் எங்கும் இருப்பதில்லை.இன்று ஞாயிறு என்பதால் பீஃப் தவிர்த்து ஆட்டின் இறைச்சி வகைகளை தேடி அலைந்தோம்.மேற்சொன்ன எந்த ரோடுகளிலும் குடலும் மட்டனும் இல்லை.சிக்கன், காடை வகைகள் மட்டும் ஒரு சில ஹோட்டல்களில் இருந்தன.